युवक का शव मिला हत्या की आशंका
राईखेड़ी रोड पर पासा नदी से राईखेड़ी तरफ एक खेत की मेढ़ में झाड़ियों में फंसा युवक का शव मिला। शिनाख्त लोहिया वार्ड का छाेटू छुआरा उर्फ राकेश कुचबंदिया (25) के रूप में हुई। ऐसा लग रहा है युवक का गला रेता गया है। मामला हत्या का लग रहा है। पीएम रिपोर्ट में मामला साफ होगा। पुलिस के मुताबिक युवक 2 मार्च की शाम 6 बजे घर से निकला था। घर नहीं लौटा। शनिवार शाम 6.15 बजे शव पड़े होने की सूचना 100 डायल को मिली। युवक का शव सरकारी अस्पताल पहुंचाया। रविवार सुबह शव का पोस्टमार्टम होगा। स्टेशन रोड थाना प्रभारी केएस चंदले ने बताया मर्ग कायम कर मामले की जांच जा रही है।
युवक की गुमशुदगी भी नहीं है। परिजनों ने कुछ संदेहियों के नाम पुलिस को बताए हैं। तीन दिन पहले अज्ञात युवकों से छोटू का विवाद हुआ था। हत्या की आशंका है।
hin_Deva hin_Deva hin_Deva